Čo robila Zorka
v utorok

Vyšlo aj v tlačovej podobe

Objednať môžete na
www.albatrosmedia.sk

Melina Marchettová

Čo robila Zorka v utorok – e-kniha

Copyright © Albatros Media a. s., 2022

Všetky práva vyhradené.
Žiadna časť tejto publikácie nesmie byť rozširovaná
bez písomného súhlasu majiteľov práv.

Pre Tinu, ktorá by sa určite rada pridala
k Zorkinmu pletaciemu krúžku.
— M. M.

Pre môjho manžela Mikea a naše deti Willbyho, Georgieho a Toma. Ďakujem, že ste mi boli pre niektoré kresby inšpiráciou.
— D. H.

Prvá kapitola

Zorka býva s mamičkou a babičkou Rózou v malom domčeku. Stojí v úzkej uličke, v malej štvrti, uprostred veľkého mesta.

Ale to už viete.

A viete asi aj to, že Zorkin bratranec Alexander býva v domčeku za ňou. Má neposednú sučku Gertu.

Babička Róza občas vravieva, že Gerta a Zorka sú rovnako nezbedné.

Babičkin psík Monty je pravý opak.

Monty je ten najposlušnejší psík v celej Bumerangovej ulici.

Zorka sa snaží poslúchať. Trávi viac času s babičkou Rózou a učí sa počúvať druhých. Každý deň sa naučí niečo nové.

Obe sa starajú o Záhradu svätého Oda.

Zorka dokonca pomáha Alexandrovi s výcvikom Gerty. Babička dovolila Gerte hrať sa v záhradke, ale iba ak bude poslúchať.